b'\n_START_ARTICLE_\nVegrad\n_START_PARAGRAPH_\nVegrad je biv\xc5\xa1e slovensko gradbeno podjetje s sede\xc5\xbeem v Velenju.\n_START_SECTION_\nZgodovina\n_START_PARAGRAPH_\nPodjetje je bilo ustanovljeno leta 1957 z odlo\xc4\x8dbo OLO \xc5\xa0o\xc5\xa1tanj, sprva je Vegrad izvajal obrtni\xc5\xa1ka gradbena in komunalna dela v \xc5\xa0ale\xc5\xa1ki dolini. Leta 1966 je bilo v Vegradu zaposlenih \xc5\xbee 710 delavcev, istega leta pa so si pripojili tudi Gradbeni obrat Rudnika Lignit Velenje. Podjetje je do\xc5\xbeivelo drasti\xc4\x8den razvoj in leta 1983 je bilo v Vegradu zaposlenih 2266 delavcev. Od takrat se je \xc5\xa1tevilo zaposlenih za\xc4\x8delo po\xc4\x8dasi zmanj\xc5\xa1evati. Leta 1988 je Vegrad vstopil tudi na ruski trg, ob tem pa \xc5\xbee deloval na celotne podro\xc4\x8dju Jugoslavije. Z zakonom o gospodarski dru\xc5\xbebah iz leta 1997 se podjetje preimenuje v Vegrad d. d.\n_START_SECTION_\nSte\xc4\x8daj\n_START_PARAGRAPH_\nVegrad je v resnej\xc5\xa1e te\xc5\xbeave za\xc5\xa1el ob za\xc4\x8detku gospodarske krize. Sodi\xc5\xa1\xc4\x8de je 1. septembra 2010 na predlog direktorice Vegrada Hilde Tov\xc5\xa1ak za\xc4\x8delo postopek prisilne poravnave, ki pa ga je 30. septembra prekinil novi Vegradov direktor Boris Medved, ker naj prisilna poravnava ne bila mogo\xc4\x8da. 6. oktobra je sodi\xc5\xa1\xc4\x8de v Celju razglasilo ste\xc4\x8daj podjetja, ki ga je predlagal Boris Medved. Ste\xc4\x8daj pa je zahtevalo tudi dobrih tiso\xc4\x8d zaposlenih v Vegradu in njegovih h\xc4\x8derinskih podjetjih, saj \xc5\xbee ve\xc4\x8d mesecev niso prejeli redne pla\xc4\x8de. Za delavce pa je to pomenilo tudi mo\xc5\xbenost prejetja dr\xc5\xbeavne pomo\xc4\x8di in odpravnine. Za ste\xc4\x8dajni upraviteljico je bila imenovana Alenka Gril. Ob tem pa se je pojavilo tudi vpra\xc5\xa1anje tujih delavcev, v katerega se je aktivno vklju\xc4\x8dil tudi takratni minister za delo Ivan Svetlik. V enem letu od razglasitve ste\xc4\x8daja Vegrada je svoje terjatve prijavilo kar 2409 upnikov, skupaj pa so njihove terjatve \xc5\xa1tele okoli 44 milijonov evrov. Ob ste\xc4\x8daju podjetja in njegovih h\xc4\x8derinskih dru\xc5\xbeb je brez dela ostalo pribli\xc5\xbeno 1700 slovenskih delavcev in 400 delavcev iz Bosne in Hercegovine. S preiskovanje dogajanja v Vegradu pa se je pri\xc4\x8dela ukvarjati tudi skupina dr\xc5\xbeavnih to\xc5\xbeilcev za pregon organiziranega kriminala, saj je biv\xc5\xa1i direktorici Hildi Tov\xc5\xa1ak osumljena neupravi\xc4\x8dene uporabe tujega premo\xc5\xbeenja, dav\xc4\x8dne utaje, goljufije in o\xc5\xa1kodovanja upnikov. Od vseh biv\xc5\xa1ih h\xc4\x8derinskih podjetij je pre\xc5\xbeivelo samo podjetje Vegrad projektivni biro, ki pa je od septembra 2011 v prisilni poravnav . Predvideva se, da bo ste\xc4\x8daj kon\xc4\x8dan do leta 2014 ._NEWLINE_Zoran Jankovi\xc4\x8d je v \xc4\x8dasu volilne kampanje 2011 predsedniku Gorenja Franju Bobincu predlagal prevzem Vegrada .'